Breytingarnar fólu í sér auknar heimildir til úttekta af reikningum sem háðir eru sérstökum takmörkunum þannig að öllum aflandskrónueigendum var gefið færi á að losa aflandskrónueignir sínar . Gildissvið Sýna allt Hvað eru aflandskrónueignir ? Sama gildir um endurfjárfestingu vegna andvirðis slíkra eigna sem seldar hafa verið , hvort sem er að hluta eða öllu leyti . Undanþágur frá gildissviði Eftirtaldar aflandskrónueignir eru undanþegnar ákvæðum laga um meðferð krónueigna sem háðar eru sérstökum takmörkunum : 1 ) Þær sem eru í eigu ríkisstjórna , seðlabanka og alþjóðastofnana sem Ísland er aðili að . 7 ) Þær aflandskrónueignir skv. e-lið 1. tölul. 2. gr. laganna sem eru til komnar vegna kröfu erlendra aðila á innlenda aðila á grundvelli nauðasamnings samkvæmt lögum um gjaldþrotaskipti o.fl. , ef Seðlabanki Íslands hefur veitt undanþágu frá takmörkunum laga um gjaldeyrismál , fyrir úthlutun í erlendum gjaldeyri . Aftur á móti kemur fram í 10. tölul. 3. gr. laga nr. 37 / 2016 að þær aflandskrónueignir séu undanþegnar takmörkunum 2. gr. sömu laga sem Seðlabankinn hefur veitt undanþágu frá 3. mgr. 13. gr. b . laga um gjaldeyrismál , vegna flutnings innlends gjaldeyris úr vörslum erlends lögaðila til innlánsstofnunar eða vörsluaðila hér á landi , að því gefnu að bréfleg umsókn þess efnis hafi borist fyrir gildistöku laga nr. 37 / 2016 . Ráðstöfunar - og úttektarheimildir Sýna allt Heimildir til úttekta af reikningum háðum sérstökum takmörkunum , sbr. lög nr. 14 / 2019 , eru þrenns konar : Almenn heimild : Heimild fyrir alla aflandskrónueigendur til að losa aflandskrónueignir og kaupa erlendan gjaldeyri og flytja á reikning erlendis . Heimildin nær aðeins til innstæðna og innstæðubréfa en eigendur annars konar aflandskrónueigna , s.s. verðbréfa , hafa möguleika á að selja þær eignir eða eftir atvikum bíða þar til þær koma á gjalddaga , vilji þeir nýta heimildina . Heimild vegna samfellds eignarhalds : Heimild fyrir aflandskrónueigendur , sem átt hafa aflandskrónueignir samfellt frá því fyrir 28. nóvember 2008 , til að losa aflandskrónueignir undan takmörkunum laganna . Heimildin nær til innstæðna og innstæðubréfa Seðlabanka Íslands . Ekki er gerð krafa um að keyptur sé erlendur gjaldeyrir eins og í almennu heimildinni heldur er heimilt að ráðstafa eignunum hér á landi . Með umsókn um staðfestingu einstaklings þurfa að berast gögn sem sýna fram á eignarhald hans , þ.e. nýlegt stöðuyfirlit . Úttekt á vöxtum , verðbótum vaxta og arði Heimilt er að taka út áfallnar greiðslur vegna vaxta , verðbóta vaxta , arðs og samningsbundinna afborgana höfuðstóls lánaskuldbindinga , annarra en eingreiðslulánaskuldbindinga , og verðbætur þeirra . Arðgreiðslur skulu fjármagnaðar með handbæru fé frá rekstri í frjálsum sjóðum en ekki með sölu eigna , lántöku , hlutafjáraukningu eða sambærilegum þáttum . Ef ráðstöfun sú sem liggur að baki greiðslu arðs er verulega frábrugðin því sem almennt gerist í slíkum skiptum og megintilgangur virðist vera að sniðganga takmarkanir á lögum þessum getur Seðlabankinn synjað staðfestingar .